Die All Blacks het ‘g’n respek’ betoon | Netwerk24
Steve Hansen, afrigter van die All Blacks, is gekap vir sy besluit om die senter Ryan Crotty van die veld af te haal en Nieu-Seeland se toets teen Tonga die naweek met 14 spelers te voltooi.
Die All Black-senter Ryan Crotty (regs) is voor die einde van sy span se toets teen Tonga van die veld gehaal sonder dat ’n plaasvervanger opgestuur is. Foto: Getty Images
Die Kiwi’s het in daardie stadium met 92-0 voorgeloop, so Hansen het dit dus as ’n geleentheid beskou om te eksperimenteer met die Wêreldbekertoernooi wat binnekort in Japan afskop. Tonga het inderdaad in daardie tyd ’n drie gaan druk om die eindtelling 92-7 te maak.
Rugby365 berig ’n groep voormalige spelers en rugbykenners het sedertdien die besluit bevraagteken en meen Hansen het ’n gebrek aan respek aan Tonga betoon.
Baie rugbyaanhangers deel hierdie mening en beskuldig die afrigter van arrogansie.
Dit is ongehoord in toetsrugby om met opset ’n wedstryd met 14 spelers te voltooi. Hoewel die kragmeting reeds gewonne was, word dit beskou as minagtend en onregverdig teenoor die toeskouers wat betaal het om die toets by te woon.
Daar is egter ook diegene wat Hansen se besluit steun en meen die doel van die opwarmingswedstryd was juis om die spelers te toets.
Daar word geargumenteer dat die All Blacks hulle moontlik in ’n wedstryd in die toernooi kan bevind in ’n situasie waar hulle met 14 spelers moet klaarkom en Hansen was reg om hulle daarop voor te berei.
Crotty het ook teruggekeer ná ’n besering en dit was ’n geleentheid om die speler ’n blaaskans te gee terwyl Hansen sy span getoets het.
Wat is jou mening? Hier is ’n klompie voorbeelde van wat sover daaroor gesê is:
Clearly any lessons should've been learned in that situation?
Allblacks playing 14 men for the last 12 minutes and they don’t even have a yellow card or red card....the disrespect is real ?? #NZLvTGA
— Eroni???? (@eeeroni_) September 7, 2019
@AllBlacks I find it disrespectful to the Tongan team to deliberately play with 14 men. They have their pride and it's insulting to them. This isn't a practice game to rehearse world cup tactics.
This is now disrespectful, the all blacks are purposely finishing the last 15mins with 14 men by doing a sub but not replacing the man ????
— Ron????‍??????‍?? (@RonPipes) September 7, 2019
Can’t see the problem - allowed Tonga to play - it’s only a warm up / practice match . - an opportunity for them to play yellow card situations - good planning . - it’s why they are favourites .
Meer oor: Ryan Crotty | Steve Hansen | Toetsrugby | All Blacks | Wêreldbekerrugby
Fiksheidskenner: ‘Bokke sal nie uitbrand by WB’
KYK: All Blacks met haka gegroet, verwelkom
Hansen, Wêreldrugby in bekgeveg